R O M Â N I A                                                                                                                                                                                                                                                                                                                                           
JUDEŢUL TIMIS                                                                                              

CONSILIUL LOCAL AL ORAȘULUI DETA                                                       PROIECT
H O T Ă R Â R E A
privind aprobarea Programului „Sprijin pentru asociaţii, fundații şi culte religioase pentru anul 2023”.

Analizând temeiurile juridice, respectiv:

a) art. 129, alin. (8) litera a) din O.U.G nr. 57/2019 privind Codul administrativ, cu modificările și completările ulterioare;

b) Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general;

c) Ordonanţa Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, cu modificările şi completările ulterioare;

d) Normele metodologice pentru aplicarea Ordonanţei de Guvern nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România;

Ținând cont de:

a) referatul de aprobare nr. 797/26.01.2023 al Primarului orașului Deta, în calitatea sa de iniţiator;

b) raportul nr. 798/26.01.2023 al Compartimentului Dezvoltare economico-socială, prognoze şi analize al Primăriei oraşului Deta, prin care se propune aprobarea Programului “Sprijin pentru asociaţii, fundaţii şi culte religioase pentru anul 2023”;

c) avizele consultative ale Comisiei Economice și Comisiei Sociale ale consiliului local.
În temeiul prevederilor art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

Consiliul local al orașului Deta adoptă prezenta hotărâre:

Art. 1 – Se aprobă Programul „Sprijin pentru asociații, fundații și culte religioase pentru anul 2023” pentru susținerea asociațiilor și fundațiilor înființate în baza O.U.G. nr.26/2000 precum și a cultelor religioase legal recunoscute de statul român, în valoare de 156.000 lei, repartizat astfel :
Asociații și fundații nonprofit – 66.000 lei;

Culte religioase – 90.000 lei.

Art. 2 – Se aprobă Regulamentul privind regimul finanțărilor nerambursabile alocate de la bugetul local pentru activități nonprofit de interes local conform anexei, care face parte integrantă din prezenta hotărâre.

Art. 3 - Prezenta hotărâre se comunică, prin intermediul secretarului general al orașului, în termenul   prevăzut de lege:

- Instituţiei Prefectului-Judeţul Timiş;

- Primarului Oraşului Deta;

- Compartimentului Administraţie publică, protocol;

 - Serviciului Buget, contabilitate, finanţe, impozite şi taxe;

 - Compartimentului Dezvoltare economico-socială, prognoze şi analize;

 - prin afişare în oraşul Deta şi publicare pe site-ul www.detatm.ro - Monitorul Oficial Local.

